
Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ

	Bucureşti,
	  1.11.2011
	
Bucureşti,
	14.09.2011

	Nr.
	  26/328
	Nr.
	Nr.32/218


R A P O R T      C O M U N
asupra propunerii legislative privind transformarea cazărmilor dezafectate din administrarea Ministerului Apărării Naţionale în administrarea consiliilor locale, în scopul transformării acestora în obiective de utilitate publică, cu caracter social

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au fost sesizate, prin adresa nr. Pl.x 434 din 20 iunie 2011, cu dezbaterea pe fond în procedură obişnuită, a propunerii legislative privind transformarea cazărmilor dezafectate din administrarea Ministerului Apărării Naţionale în administrarea consiliilor locale, în scopul transformării acestora în obiective de utilitate publică, cu caracter social.

La întocmirea prezentului raport comun Comisiile au avut în vedere:

· avizul favorabil al Consiliului Legislativ (nr.223/3.03.2011)
· avizul favorabil al Comisiei juridice, de disciplină şi imunităţi (nr.31/672/28.06.2011)

· avizul favorabil cu un amendament al Comisiei pentru buget, finanţe şi bănci (nr.22/301/15.09.2011)

· punctul de vedere negativ al Guvernului (nr.823/5.04.2011)


Propunerea legislativă are ca obiect de reglementare transferarea cazărmilor, terenurilor şi utilităţilor aferente acestora, care sunt dezafectate şi în administrarea Ministerului Apărării Naţionale, în domeniul public al unităţilor administrativ-teritoriale în a căror rază teritorială sunt situate şi în administrarea consiliilor locale ale municipiilor şi oraşelor, respectiv a consiliilor locale ale municipiului Bucureşti, după caz, la solicitarea acestora.

Senatul a respins propunerea legislativă în şedinţa din data de 14 iunie 2011.

Comisiile propun Plenului Camerei Deputaţilor respingerea propunerii legislative, precum şi a amendamentului înregistrat, din următoarele considerente: potrivit Legii nr.346/2006 privind organizarea şi funcţionarea Ministerului Apărării Naţionale, această instituţie administrează bunurile din domeniul public sau privat al statului aflate în patrimoniul său, putând să le concesioneze, să le închirieze sau valorifice, în funcţie de regimul lor juridic, în condiţiile legislaţiei în vigoare. Trecerea unor imobile dezafectate din administrarea Ministerului Apărării Naţionale în administrarea autorităţilor administraţiei publice locale se poate desfăşura, ca şi în prezent, în condiţiile Legii nr.213/1998 privind proprietatea publică şi regimul juridic al acesteia, cu modificările şi completările ulterioare, la cererea acestora, prin analizarea fiecărui caz în parte, ţinând seama de faptul că nu toate cazărmile disponibile se pretează la transformările propuse de iniţiatori.


Propunerea legislativă face parte din categoria legilor ordinare, conform art.76 alin.(2) din Constituţia României, republicată.
În conformitate cu prevederile art.61 şi 63 din Regulamentul Camerei Deputaţilor, republicat, membrii celor două comisii sesizate în fond au examinat propunerea legislativă în şedinţe separate, în data de 14 septembrie 2011 Comisia pentru apărare, ordine publică şi siguranţă naţională, respectiv în data de 1 noiembrie 2011 Comisia pentru administraţie publică, amenajarea teritoriului şi echilibru ecologic.

În conformitate cu prevederile art.54 şi 55 din Regulamentul Camerei Deputaţilor, republicat, la lucrări au fost prezenţi în calitate de invitaţi, domnul Vasile Florin – consilier în cadrul Ministerului Apărării Naţionale şi domnul Cristian Petraru – şef serviciu în cadrul Ministerului Administraţiei şi Internelor.
La dezbateri au fost prezenţi 28 deputaţi, din totalul de 29 membri ai Comisiei pentru administraţie publică, amenajarea teritoriului şi echilibru ecologic şi 16 deputaţi, din totalul de 23 membri ai Comisiei pentru apărare, ordine publică şi siguranţă naţională.
Raportul de respingere cu un amendament respins prezentat în anexă a fost adoptat unanimitate de voturi de Comisia pentru administraţie publică, amenajarea teritoriului şi echilibru ecologic şi cu majoritate de voturi de Comisia pentru apărare, ordine publică şi siguranţă naţională.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	  PREŞEDINTE,
	                          PREŞEDINTE,



	VASILE GHERASIM

	   COSTICĂ CANACHEU

	
	

	SECRETAR, 
	SECRETAR,

	GHEORGHE CIOCAN
	EUGEN BĂDĂLAN


Consilier, Roxana Feraru                                                                                                     Consilier, Daria Cotoc
ANEXĂ
I. Amendament respins
În urma dezbaterilor, următorul amendament a fost respins:

	Nr. crt.
	Text iniţial
	Text propus de Comisie

(autorul amendamentului)


	Motivarea amendamentelor propuse

	1
	2
	3
	4

	1. 
	
„Art.6 - Transformarea şi reamenajarea cazărmilor, terenurilor şi utilităţilor prevăzute la art.1 se finanţează din bugetele consiliilor locale ale municipiilor şi oraşelor, respectiv, al a consiliilor locale ale sectoarelor municipiului Bucureşti, după caz, în a căror rază teritorială sunt situate precum şi din subvenţii de la bugetul de stat, fonduri europene destinate acestui scop, sponsorizări, donaţii şi orice alte surse de finanţare legale.”
	
Art.6.- (1) Guvernul în termen de 6 luni de zile să stabilească acele cazărmi, terenuri şi unităţi dezafectate să fie transferate în patrimoniul public privat al consiliilor locale.

Devine alin.(2) nemodificat

(Iniţiatori: deputat Lakatos Petru –UDMR şi Comisia pentru buget, finanţe şi bănci)


	a) Argumente pentru susţinere:

Pentru a se evita degradarea clădirilor, terenurilor dezafectate şi a ajuta consiliile locale să-şi îmbunătăţească această lipsă de spaţiu.
b) Argumente pentru respingere:

În urma dezbaterilor, membrii celor două comisii sesizate în fond au adoptat un raport de respingere a propunerii legislative.


	Camera Deputaţilor











1/4
PAGE  
4

